Damla (müğənni)

Damla () – Azərbaycanlı müğənni. Əsasən pop və estrada janrlarında çıxış edir.

 Həyatı 
Məsumə Məmmədova 4 fevral 1988-ci ildə Sumqayıt şəhərində anadan olmuşdur. Orta təhsilini Sumqayıt şəhər 36 nömrəli orta məktəbdə almışdır. Daha sonra o, 2005–2010-cu illərdə Azərbaycan Dövlət Mədəniyyət və İncəsənət Universitetində (ADMİU) Xanəndəlik və mahnı janrı fakültəsində təhsil almışdır .

 Karyerası 
Musiqi karyerasına 2010-cu illərin əvvəlində başlayıb. İlk mahnılarını internetdə paylaşaraq geniş kütlənin diqqətini çəkib.

Respublika üzrə çoxsaylı dövlət tədbirlərinin, marafon və konsert proqramlarının iştirakçısı olmuşdur. Prezident seçkilərinə həsr olunmuş seçkiöncəsi konsertlərdə, həmçinin Bakı və Azərbaycanın müxtəlif bölgələrində təşkil olunan tədbirlərdə səhnə almışdır.

Ən populyar ifaları arasında:
“O mənəm”, “Can dostum”, “Vur ürəyimdən”, “Bu yaxınlarda”, “Fırtına”, “Sevmişdim”, “Gəlincik”, “Yara”, “Sevgi”, “Mən razı”, “Hazırlaşır”, “Üzərlik”, “Mənimsən”, “Vur komandir” və digər mahnılar yer alır.

 Konsertlər 

Damla müxtəlif böyük məkanlarda solo konsertlər vermişdir:

•Bakı — “Yaşıl Teatr”, Heydər Əliyev Mərkəzinin qarşısı

•Gəncə — Gəncə Dövlət Filarmoniyası

•Sumqayıt — “Kimyaçılar” Sarayı
•Mingəçevir — Mingəçevir Dövlət Dram Teatrı.

Müxtəlif dövlət bayramlarında — Dirçəliş günü, Milli Qurtuluş günü, 28 May Respublika günü, Bayraq günü, Dövlət Müstəqilliyi günü — solo proqramlarla çıxış etmişdir.

Xüsusi konsert proqramları:

•Göyçay şəhərində Ulu Öndər Heydər Əliyevin 100 illiyinə həsr olunmuş konsert

•Zəfər bayramının 5 illiyi münasibətilə Gədəbəy və Neftçalada konsertlər

•Heydər Əliyev adına Ali Hərbi Məktəbdə solo çıxış.

 Beynəlxalq çıxışlar 
Damla həmçinin müxtəlif ölkələrdə solo konsert proqramları ilə çıxış etmişdir:

•Gürcüstan Dövlət Filarmoniyası

•Rusiya — Moskva da daxil olmaqla bir çox şəhərlər, “Crocus City Hall”

•Almaniya — Köln şəhəri 

 İstinadlar 

 Xarici keçidlər 
Damla — İnstagram hesabı

Damla — YouTube kanalı

Damla — TikTok hesabı